**ZÁRÓVIZSGA TÉMAKÖRÖK**

**Pénzügy és Számvitel BA szak**

**„A”**

1. A finanszírozás (fogalma, forrásai). A  rövid és hosszú távú finanszírozás alapelvei, finanszírozási stratégiák.
2. A fogyasztói és a szervezeti piac jellemzői, a piaci információszerzés szekunder és primer jellegű kutatási módszerei.
3. Beszámolási kötelezettség és könyvvezetés. Számviteli bizonylat, bizonylati elv, bizonylati fegyelem. Könyvvizsgálat - közzététel és letétbe helyezés. A bizonylatok alaki és tartalmi kellékei, bizonylatok csoportosítása, feldolgozásuk határideje, számviteli bizonylatok, okmányok megőrzése.
4. Ismertesse piaci kereslet és kínálat fogalmát, a piaci mechanizmus működését! Mutassa be a Marshall-keresztet és a piaci egyensúly kialakulását! Melyek a keresleti és kínálati függvények mozgását meghatározó tényezők?
5. A termelési tényezők piaca (munka,-, tőke-, természeti tényezők).
6. Az infláció okai, következményei, káros hatásai. Az infláció leszorításának eszközei és problémái.
7. A költségvetési deficit és az államadósság. A költségvetési deficit típusai, kapcsolata a gazdaság konjunkturális ingadozásával. Az államadósság keletkezése és dinamikája.
8. A pénzügyi rendszer felépítése, a pénzügyi politika elemei. A fiskális és a monetáris politika célja, eszközrendszere, intézményei. A legfontosabb állami ellenőrző szervezetek és tevékenységi körük. Az elkülönített állami alapok típusai, bevételi forrásaik, funkcióik. A betét- és a befektetés-védelem intézményei (OBA, BEVA). A bankrendszer és a bankműködés alapfogalmai.
9. Az adók szerepe a költségvetés finanszírozásában. Adózási alapfogalmak, az Art tartalma, felépítése, szankcionálás szabályai. A helyi adóztatás rendszere.
10. Tőzsdei alapfogalmak, a tőzsdei ügyletek típusai. A határidős ügyletek jellemzői. Opciós ügyletek. Részvényindexek.
11. A termékpolitika (Product), az értékesítés (Place) jellemzői, és a piacbefolyásolás (Promotion) szervezése a vállalkozások marketingtevékenységében.
12. Az üzleti tervezés felépítése, részeinek ismertetése. Hasonlítsa össze a stratégiai tervezést a közép és hosszú távú tervezéssel valamint az operatív tervezéssel.
13. A tökéletes verseny és monopólium összehasonlítása a szereplők száma, a termelés jellege és a verseny alapján. Profitmaximalizálás, fedezeti pont, üzembezárási pont.
14. Ismertesse a vezetési ismereteket meghatározó személyiségeket és munkásságuk lényegét, hatását (Taylor, Fayol, Weber, Kast, Rosenzweig).
15. Jogelméleti alapfogalmak (a jog fogalma, jogrendszer fogalma, tagozódása, jogszabály szerkezete, jogforrások, jogviszony). A tulajdonjog alapvető szabályai, vállalkozási formák és jellemzésük a magyar gazdaságban.
16. A pénzügyi jog fogalma, szabályozásának részterületei. A pénzügyi jog elhelyezkedése a jogágak rendszerében, kapcsolata más jogágakkal. A fiskális és monetáris politika intézményrendszere.
17. A Kontrolling fogalma építőkövei. Az operatív controlling feladatai. A stratégiai controlling feladatai; működése; szerepe a stratégiai menedzsment munkájában. A controlling rendszer kialakításának és bevezetésének folyamata.
18. Maastrichti kritériumok (oka, célja, teljesülésük Magyarországon). Feketegazdaság, versenyképesség, foglalkoztatottság, infláció, gazdasági növekedés.
19. Nemzetgazdaság, államháztartás, költségvetés. Államháztartási alrendszerek. Az államháztartás finanszírozási kérdései. Az államháztartás működési alapelvei. Az államháztartási funkciók.
20. Ismertesse a forgalmi típusú adókat, szerepüket, speciális adózási szabályokat. Ismertesse a magánszemélyek, egyéni és társas vállalkozások adózásának szabályait.

**Hitelintézeti specializáció**

**„B”**

1. Bankrendszer helye a makrogazdasági folyamatokban. A bankrendszer fejlődésének főbb állomásai. A jelenlegi banki struktúra szereplőinek jellemzése.
2. Az üzleti bankok szerepe és funkciói. Működésüket befolyásoló törvényi előírások.
3. A Jegybank szerepe és funkciói. A Jegybank eszközei a pénz keresletének és kínálatának szabályozásában. Monetáris politika és eszköztár kapcsolata a jegybank törvénnyel.
4. Hitelintézetek passzív bankműveletei. Bankok értékpapír kibocsátási tevékenységének bemutatása. A bankközi hitel és tőkeemelés szerepe a bankok forrás ellátásában.
5. Aktív pénzügyi szolgáltatások bemutatása. Pl: hitelezés, lízing, faktorálás, váltóügyletek, stb.
6. Üzleti bankok fizetőképességének értelmezése (likviditási tervek). Fizetőképesség fokozatai. Likviditás gazdálkodás, mint forrás allokáció jellemzése. Kamatkockázat banki kezelése.
7. Hitelintézetek kockázatainak főbb fajtái és ezen kockázatok kezelésének módjai. A fedezetek, biztosítékok szerepe a kockázat kezelésében.
8. Fizetési forgalomban résztvevők bemutatása. Az egyes fizetési módok jellemzése. A Magyarországi fizetési rendszerek működésének sajátosságai.
9. A hitel fogalma, a hitelfajták bemutatása, a hitelezés folyamata, a hitelkockázat kezelése. Adósminősítés és fedezet értékelés szerepe a kockázat kezelésben.
10. Eszköz – Forrás gazdálkodás a hitelintézeteknél. A likviditás menedzsment szerepe a likviditási kockázat kezelésében. A kamatláb kockázat mérése és kezelése.
11. Beszámolási kötelezettség, éves beszámoló tartalma, adatszolgáltatási kötelezettség a hitelintézeteknél
12. A hitelintézeti mérleg és eredmény kimutatás tartalma és felépítése.
13. Számviteli politika tartalma. Értékelési eljárások az üzleti bankoknál. A hitelintézeteknél alkalmazandó szabályzatok Szavatoló tőke számítása, céltartalék képzés és értékvesztés
14. Költség elszámolás és eredmény megállapítás a bankoknál. A beszámoló hasznosítása az elemzésben.
15. A bankok ellenőrzésének rendszere. Belső ellenőrzés alapelvei (rendszere). Az MNB szerepe pénzügyi szektor felügyeletében. Ügyfélvédelmet biztosító szervezetek.
16. A bank kontrolling és a bankok vezetői információs rendszere.
17. Pénzügyi szolgáltatók marketing eszközrendszerének jellemzői, különös tekintettel a 3P vizsgálatára: a People (az emberi tényező) marketingorientált kezelése, a Physical evidence (a tárgyi tényezők) elemei, marketingfunkciói, a Process ( a folyamat) szervezése.
18. A bankmenedzsment fogalma. A bankvezetés alapelvei
19. A bankvezetés hátterének elemei és eszközei. A tervezés, mint bankvezetés elemének jellemzése.
20. A bankszámlák típusai, a bankszámlaszerződés. A fizetések pénzügyi biztosítékai.